สวัสดีค่ะ ดิฉันได้ไปบริจาคเลือดมาแล้วได้รับจดหมายจากหน่วยบริจาคเลือดว่ามีการตรวจพบanti-HCVในเลือดจึงทำให้ดิฉันไม่สามารถบริจาคเลือดได้อีกต่อไป เพื่อความแน่ใจดิฉันจึงเข้ารับการตรวจเลือดและอัลตร้าซาวน์ตับโดยละเอียดที่โรงพยาบาลเดิมอีกครั้งกับคุณเฉพาะทาง ผลการตรวจเลือดซ้ำ3ครั้ง(ภายในระยะเวลาร่วม3เดือน)และผลอัลตร้าซาวน์ตับออกมาว่าทุกอยากปรกติดี ตับไม่มีอะไรผิดปรกติ และผลการตรวจเลือดเพื่อหาเชื้อhepCออกมาเป็นnegative ดิฉันจึงขอรบกวนถามคุณว่า ดิฉันสามารถมั่นใจในความปลอดภัยจากhepCได้แล้วหรือยังคะ หรือจำเป็นต้องไปตรวจซ้ำอีกหรือไม่คะ หรือแค่นี้เพียงพอแล้ว และการที่หน่วยรับบริจาคโลหิตตรวจพบเชื้อhepCในเลือดของดิฉันนั้น มีสาเหตุจากอะไรได้บ้างคะ....ขอบคุณล่วงหน้าค่ะ
สวัสดีค่ะ โรคไวรัสตับอักเสบ ซี เป็นโรคที่เกิดการอักเสบของตับ ซึ่งมีสาเหตุมาจากการติดเชื้อไวรัสตับอักเสบ ซี ส่วนใหญ่ผู้ป่วยที่เป็นโรคจะไม่ทราบว่าป่วยเป็นโรคนี้เพราะว่าไม่มีอาการแสดงชัดเจน ซึ่งจะพบว่ามีอาการแสดงแล้วก็ต่อเมื่อตับได้รับความเสียหายมากแล้วเช่นเป็นมะเร็งตับหรือตับแข็งโดยส่วนใหญ๋หากพบว่ามีเชื้อโรคไวรัสตับอักเสบซี มักจะไม่ค่อยหายไปเองค่ะ การตรวจอัลตราซาวน์ตับหรือเจาะเลือดดูค่าการทำงานของตับอาจจะยังเป็นปกติได้ในช่วงแรกที่เป็นโรค แต่จะยังมีเชื้อไวรัสอยู่ในเลือดได้อยู่ค่ะในกรณีนี้หากตรวจผลเลือดออกมาอีกครั้งว่าไม่พบการติดเชื้อไวรัสตับอักเสบซีนั้น ก็คือผลไม่ตรงกับครั้งแรก ก็อาจจะต้องมีการตรวจซ้ำอีกครั้งที่สถานพยาบาลอีกแห่งหรือสถานพยาบาลที่ใหญ่ขึ้นเพื่อยืนยันผลเลือดอีกครั้งค่ะ ซึ่งถ้าผลยืนยันออกมาว่าไม่มี ก็อาจจะมีการตรวจเลือดที่ผิดพลาดได้เช่นกัน